Source: http://docplayer.fi/2586274-Poytakirja-syksy-2014.html
Timestamp: 2017-12-13 07:32:21+00:00
Document Index: 10442705

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

PÖYTÄKIRJA SYKSY PDF
PÖYTÄKIRJA SYKSY 2014
Download "PÖYTÄKIRJA SYKSY 2014"
1 PÖYTÄKIRJA SYKSY 2014
2 PALVELUALOJEN AMMATTILIITTO PAM ry PÖYTÄKIRJA 1 (36) Sisällysluettelo Pöytäkirja... 2 Osallistujaluettelo Esityslista Puheenjohtaja Ann Selinin puhe Edustajiston päätöslausuma... 35
3 PALVELUALOJEN AMMATTILIITTO PAM ry PÖYTÄKIRJA 2 (36) Aika: klo klo Paikka: Läsnä kokouksen ensimmäisen päivän alussa: Joonas Tuomivaara Arja Savolainen Sauli Isokoski edustajiston puheenjohtaja edustajiston 1. varapuheenjohtaja edustajiston 2. varapuheenjohtaja 74 edustajiston varsinaista jäsentä 27 edustajiston varajäsentä 2 tilintarkastajaa 19 hallituksen jäsentä henkilökuntaa Miia Järvi sihteeri Nora Lehtimäki sihteeri 1. Kokouksen avaus Puheenjohtaja Joonas Tuomivaara toivotti kokouksen aluksi tervetulleeksi läsnäolijat ja lisäksi kokousvieraat Jyväskylän kaupunginhallituksen puheenjohtajan Riitta Mäkisen ja IUF:n pääsihteeri Ron Oswaldin. Kuultiin kokouksen aluksi Jyväskylän kaupunginhallituksen puheenjohtajan Riitta Mäkisen tervehdys kokoukselle. Puheenjohtaja avasi kokouksen. Vihittiin liiton lippu. Kuultiin edustajiston puheenjohtajan Joonas Tuomivaaran avauspuheenvuoro. Tuomivaara kuvasi puheenvuoronsa aluksi, millaisten vaatimusten keskellä työntekijät nykyisin elävät. Hän korosti, että jokainen kansalaisyhteiskunnan jäsen voi vaatia omien oikeuksiensa toteuttamista ja hän kannustikin jokaista läsnäolijaa puolustamaan omia oikeuksiaan rohkeasti. Tuomivaara peräänkuulutti sosiaalisesti oikeudenmukaisempaa yhteiskuntaa. Tuomivaara kiitti puheenvuorossaan siitä, että liitto on suunnitellut panostavansa aiempaa enemmän tulevien liittokokousedustajien ja hallinnon edustajien koulutukseen. Tuomivaaran mukaan on tärkeää, että jokainen mukana oleva ymmärtää omat toimintamahdollisuutensa nykyistä paremmin. Tuomivaara totesi lisäksi, että hallintouudistuksen myötä liitolla on kaikki edellytykset muokata toimintaa ja tarjota jatkossa jäsenistölle aitoja vaikuttamisen paikkoja. 2. Läsnäolijoiden toteaminen Todettiin läsnäolijat ja käytiin läpi kokoonpanossa tapahtuneet muutokset.
4 PALVELUALOJEN AMMATTILIITTO PAM ry PÖYTÄKIRJA 3 (36) 3. Kokouksen laillisuus ja päätösvaltaisuus Todettiin kokouksen laillisuus ja päätösvaltaisuus sääntöjen perusteella. 4. Kokousvirkailijoiden valinta 4.1. Sihteerit (2) Valittiin kokouksen sihteereiksi hallintopäällikkö Miia Järvi ja hallintoassistentti Nora Lehtimäki Ääntenlaskijat (5) Valittiin viisi ääntenlaskijaa alueiden esitysten perusteella. Matti Koski (pj.) Itä-Suomi Iiris Merimaa, Helsinki-Uusimaa Riikka Salminen, Lounais-Suomi Anna-Liisa Silvola, Oulu Hannu Heikkilä, Kaakkois-Suomi 4.3. Pöytäkirjantarkastajat (2) Valittiin kaksi pöytäkirjantarkastajaa alueiden esitysten perusteella. Petri Leskelä, Helsinki-Uusimaa Päivi Hoffrén, Oulu 4.4. Päätöslausumavaliokunnan jäsenet Valittiin päätöslausumavaliokunnan jäsenet alueiden esitysten perusteella. Ellen Tuikkanen, Keski-Suomi Riitta Seppänen, Itä-Suomi Kari Peltovirta, Häme-Pirkanmaa Katja Mechelin, Helsinki-Uusimaa Kaisa Mäenpää, Lounais-Suomi Anneli Rintamäki, Pohjanmaa Pia Lampen, Kaakkois-Suomi Pia Saastamoinen, Oulu Aimo Mäkinen, Lappi Hallitus valitsi kokouksessaan edustajakseen päätöslausumavaliokuntaan Sini Heikkisen. Sihteerinä toimi yhteiskuntasuhteiden vastaava Hanna Kuntsi Menettelytapavaliokunta Valittiin menettelytapavaliokunta, jonka muodostavat liiton ja kokouksen puheenjohtajisto sekä kokouksen sihteerit.
5 PALVELUALOJEN AMMATTILIITTO PAM ry PÖYTÄKIRJA 4 (36) 5. Kokoussääntöjen hyväksyminen Hyväksyttiin kokoukselle kokoussäännöt. 6. Kokouksen esityslistan hyväksyminen Hyväksyttiin kokouksen esityslista. 7. Puheenjohtajan ajankohtaiskatsaus ja yleiskeskustelu Puheenjohtajaksi vaihtui Sauli Isokoski. Kuultiin liiton puheenjohtaja Ann Selinin ajankohtaiskatsaus ja käytiin sen pohjalta keskustelu. Puhe on pöytäkirjan liitteenä. Liiton puheenjohtaja Ann Selin toi ajankohtauskatsauksessaan esiin vaikean taloudellisen tilanteen, joka näkyy yhtäältä koko valtion tasolla että liitossa. Lisäksi hän kantoi huolta palvelualojen työllisyystilanteesta. Puheenjohtaja Selin kertoi puheessaan eläkeuudistuksen keskeisimmät sisällöt. Hänen mielestään oli hyvä asia, että ratkaisu syntyi. Hän korosti, että tilanne muodostuisi palkansaajille vieläkin huonommaksi, mikäli eläkeratkaisua ei olisi saatu aikaan. Tällä hetkellä työmarkkinaosapuolilla on työn alla myös neuvottelujärjestelmän uudistaminen. Työ on vielä kesken, mutta on olemassa positiivisia merkkejä siitä, että alipalkkauksen kriminalisointi ja TES-vaihdostilanteiden selkiyttäminen olisivat etenemässä halutunlaisesti. Puheenjohtaja Selin korosti puheenvuorossaan myös kansainvälisen yhteistyön ja edunvalvonnan merkitystä. Me emme voi keskittää voimavarojamme vain Suomen rajojen sisäpuolelle. Hän korosti puheessaan sitä, että työnantajat, niin kotimaassa kuin ulkomailla, puhuvat normien purkamisesta, jonka perimmäisenä tarkoituksena on myös työntekijöiden aseman heikentäminen. Puheenjohtajan puheenvuoron jälkeen avattiin yleiskeskustelu. Ari Isosalo (Häme-Pirkanmaa) kertoi omia kokemuksiaan jäsenhankinnasta. Hän korosti, että jokainen voi omalla aktiivisuudellaan ja aloitteellisuudellaan hoitaa jäsenhankintaa, alueelliset erityistarpeet huomioiden. Harry Vainio (Helsinki-Uusimaa) kantoi puheenvuorossaan huolta pamilaisten hyvinvoinnin ja ansiotason turvaamisesta tulevaisuudesta. Tärkein tavoite on hänen mielestään se, että kannamme liittona vastuuta ihmisten pärjäämisestä työssä ollessa ja työelämän ulkopuolella oleville. Vainio toivoi, että PAM valmistelee uudenlaisen työhyvinvointiohjelman, joka hyväksyttäisiin viimeistään liittokokouksessa. Kari Peltovirta (Häme-Pirkanmaa) kantoi huolta luottamushenkilöiden jaksamisesta YTneuvotteluiden keskellä. Häme-Pirkanmaa oli valmistellut kokoukselle yhteisen kannatetun päätösesityksen.
6 PALVELUALOJEN AMMATTILIITTO PAM ry PÖYTÄKIRJA 5 (36) Olemme jatkuvasti saaneet lukea yt-neuvotteluista, joiden jälkeen työnantajat ovat jakaneet lähtöpasseja työntekijöille. Yt-neuvottelut ovat raskaita prosesseja, ja yksittäiset luottamusmiehet ovat kovassa prässissä yrittäessä pelastaa ihmisiä irtisanomisilta. Neuvottelutilanteet ovat raskaita, ja kokousten välissä henkilöstö janoaa tietoa kohtalostaan. Luottamusmies ei saa salassapitovelvollisuuden vuoksi kertoa käsiteltävistä asioista, ja saattaa saada lokaa niskaan - mm. väitöksiä olla työnantajan puolella. Luottamusmiesten koulutukseen tulee saada osio, missä valmennetaan kohtaamaan neuvotteluprosessi ja annetaan vinkkejä jaksamiseen. Alueilla järjestetään luottamusmiehille ja jäsenille koulutuspäiviä, joissa tuetaan jaksamista ja kerrotaan yhteistoimintaprosessista; koulutusyksikkö ja edunvalvontalinja laativat luottamusmiehelle taskuoppaan (vaikkapa verkkokoulutusmateriaalina) itse neuvotteluprosessista, ja miten irtisanomisuhan alla olevien tulee toimia sekä ohjeet työsuhteen päättymisen jälkeisistä toimista. Merja Lehto (Helsinki-Uusimaa) toi esiin huolensa siitä, millaisia vaatimuksia niin poliitikot kuin työnantajien edustajat työntekijöille asettavat. Hänen mielestään vaatimukset ovat kohtuuttomia ja liian usein puheissa syytökset kaadetaan pienipalkkaisten työntekijöiden päälle. Lehto toivoi, että pamilaiset miettisivät huolella äänestysvalintojaan ensi kevään vaaleissa, koska sillä, keitä päättäjinä on, on suuri merkitys palvelualoille. Lisäksi hän toivoi, että kokouksen päätöslausumassa nostetaan esiin se, miten päättäjät kohtelevat pamilaisia ja palvelualoja. Arja Kiiskinen (Itä-Suomi) arvosteli puheenvuorossaan kauppojen poikkeuslupia ja ennen kaikkea sekalaisten aukiolojen vaikutuksia kuluttajiin. Tilanne on hänen mukaansa mennyt siihen, etteivät kuluttajat tiedä, miten kaupat ovat auki. Lisäksi hän kantoi huolta siitä, millaisia perusteita poikkeusluvanvaraisille aukioloille asetetaan. Näillä päätöksillä kauppojen vähäisetkin pyhäpäivät on ryöstetty ja pienet kaupat sekä kioskit kärsivät. Lupa-asioiden pitäisi hänen mukaansa siirtyä pois Avilta ja niistä pitäisi säätää laissa. Myös työntekijöiden palkkausta arkipyhien osalta olisi selkiytettävä. Katja Maunula-Sairanen (Helsinki-Uusimaa) ilmaisi huolensa palkkatasa-arvosta, joka ei hänen mukaansa ole toteutunut riittävissä määrin. Eurooppalaisittain palkkakuilu sukupuolten välillä on Suomessa suuri. Hän toivoi, että tasa-arvottomuudesta tehdään loppu. Merja Lehto (Helsinki-Uusimaa) kertoi näkemyksensä eläkeratkaisusta. Hän totesi olevansa pettynyt ratkaisuun. Hän kaipasi vastausta siihen, millä mandaatilla neuvottelijat ovat esityksen hyväksyneet, kun jäsenistöltä ei asiasta ole kysytty. Petri Leskelä (Helsinki-Uusimaa)teki kannatetun päätösesityksen, että PAMin jäsenlahjat jatkossa hankittaisin Euroopan unionin alueelta tai jopa unionin ulkopuolelta, jos eettiset periaatteet on huomioitu asianmukaisesti. Sami Liukkonen (Helsinki-Uusimaa) kantoi huolta huonosta palkkakehityksestä ja totesi, etteivät Työllisyys- ja kasvusopimuksen mukaiset palkankorotukset riitä kattamaan edes yleistä kustannusten nousua. Hänen mukaansa palkkojen jäädyttämisestä seuraaville vuosille ei pidä neuvotella. Minna Ropponen (Itä-Suomi) nosti esiin kaupan esimiesten mukanaolon PAMin toiminnassa. Ropponen kertoi kannattavansa sitä, että esimiehet saavat olla liiton jäseniä myös jatkossa.
7 PALVELUALOJEN AMMATTILIITTO PAM ry PÖYTÄKIRJA 6 (36) Hänen mielestään yhdessä liitosta tulee vahvempi. Lisäksi Ropponen kantoi huolta kauppojen aukiolojen perusteista tai ennemminkin niiden perusteettomuudesta. Ropponen ilmaisi huolensa myös siitä, miten nämä poikkeusluvat tulevat vaikuttamaan työntekijöiden sunnuntaikorvauksiin. Hän kyseenalaisti myös pakkoruotsin aseman. Juha Mustonen (Helsinki-Uusimaa) kantoi huolta siitä, miten luottamushenkilöt saavat aikansa ja jaksamisensa riittämään. Monilla luottamushenkilöillä on samaan aikaan päällä useita YT- ja muita neuvotteluita. Samaan aikaan pitäisi tehdä myös jäsenhankintatyötä. Sami Liukkonen (Helsinki-Uusimaa) totesi, että maassa on liian pitkään tehty huonoja poliittisia päätöksiä, vaikka positiivisia poikkeuksiakin on. Hän vaati, että Suomen seuraavan hallituksen on tehtävä enemmän työtä palvelualojen työntekijöiden ja yritysten hyväksi. Tuomo Leppänen (Keski-Suomi) totesi puheenvuorossaan, että hyvällä työvuorosuunnittelulla saataisiin työajat toimimaan nykyistä paremmin ja osa-aikaisille tarjottua lisää työtunteja. Hänen mukaansa ongelmat johtuvat usein heikosta suunnittelusta. Timo Neuvonen (Helsinki-Uusimaa) teki kannatetun päätösesityksen. Liittokokousvaalien ehdokkaista esittely PAM-lehteen tai erityinen vaali -liite. Näin kaikilla on samanlainen mahdollisuus päästä esille perinteisessä printtimediassa. Tasapuolisesti. Harry Vainio (Helsinki-Uusimaa) kantoi huolta siitä, kuinka työntekijät päivittäin kamppailevat työssään runsaiden vaatimusten alla, mutta tämä ei siltikään riitä. Hän myös kritisoi sitä, että yritysjohtajat ja poliitikot hakevat ulkomaisia konsultteja ratkomaan ongelmia. Vainion mukaan näiden henkilöiden osaaminen ja päätöksentekokyky on kyseenalaistettava. Anne Nissinen (Kaakkois-Suomi) kertoi esimerkin avulla huolensa siitä, ajaako liitto riittävän ponnekkaasti jäsentensä riita-asioita. Esimerkkitapaus kertoi Nissisen mukaan päinvastaista viestiä. Nissinen kyseenalaisti myös sen, kenen puolelle liiton toimitsijat tällaisissa tilanteissa asettuvat. Isto Yrjönen (Helsinki-Uusimaa) kannatti Maunula-Sairasen esitystä pyrkimisestä tasa-arvoiseen palkkaukseen. Hän vaati samapalkkaisuusohjelman jatkamista, jotta sille asetetut tavoitteet toteutuvat. Hän vaati myös, että liitto ja aktiivit ajavat asiaa eteenpäin aktiivisesti. Pentti Kanniainen (Oulu) kantoi huolensa palkkauksesta ja jo pitkään jatkuneesta nollalinjasta. Työntekijä on hänen mielestään palkkansa ansainnut. Lisäksi hän heitti toiveen siitä, että jokainen pamilainen äänestäisi työläisten asioita ajavia henkilöitä kevään eduskuntavaaleissa. Päivi Pulli (Pohjanmaa) kertoi ensijäsenhankkeesta, joka on käynnissä Pohjanmaan ja Lounais-Suomen alueilla. Pulli ilmaisi ensijäsenkyselyn tulosten pohjalta huolensa siitä, näkyykö liitto ja ammattiosastot riittävästi työpaikoilla. Lisäksi hän rohkaisi kaikkia tutustumaan aineistoon. Timo Neuvonen (Helsinki-Uusimaa) totesi, että ammattiosastot tekevät vääränlaisia aloitteita edustajistolle. Näistä monet voitaisiin osoittaa suoraan sopimusalatoimikunnille. Hän vaati, että ammattiosastojen johtokuntien jäseniä on koulutettava nykyistä paremmin.
8 PALVELUALOJEN AMMATTILIITTO PAM ry PÖYTÄKIRJA 7 (36) Kim Stenberg (Lounais-Suomi) toivoi, että PAM toisi aktiivisesti julkisuuteen omia kantojaan, joilla haastamme oikeistolaista näkemystä mm. työehtoihin liittyen. Stenberg esitti, että liiton edunvalvontalinjan osaamista vahvistetaan nykyisestä. Lisäksi hän toivoi lisäpanostusta luottamushenkilöiden koulutukseen. Riikka Salminen (Lounais-Suomi) oli huolissaan siitä, että palvelualoille työllistyvät nuoret palkataan usein harjoittelijan nimikkeellä. Hänen mielestään myös vastavalmistuneille on maksettava oikeaa palkkaa. Sari Heinonen (Kaakkois-Suomi) kantoi huoltaan työllisyystilanteesta ja sen vaikutuksista liiton talouteen. Hän toivoi, että liitto aloittaa näyttävän mainoskampanjan uusien jäsenten rekrytoimiseksi. Merja Lehto (Helsinki-Uusimaa) teki kannatetun päätösesityksen kielilisästä. Kaikkiin PAMin työehtosopimuksiin pitää neuvotella luottamushenkilöille kielilisä. Kielilisä tulee maksaa automaattisesti samansuuruisena kaikille. Lisäksi Merja Lehto puhui jäsenhankinnan merkityksestä. Hän totesi, että tämä työ on tärkeää. Lehto korosti, että vahva järjestäytymisaste on liiton toiminnan elinehto. Isto Yrjönen (Helsinki-Uusimaa) kertoi terveiset alueen valmentavasta kokouksesta, jossa oli keskusteltu johdon palkkauksesta. Hän totesi, että puheenjohtajan avauspuheenvuorossa kerrotut tiedot olivat riittävät ja avoimuuden periaatteiden mukaiset. Merja Lehto (Helsinki-Uusimaa) tiedusteli, että millaiset tulevat olemaan jatkossa puheenjohtajan, hallituksen puheenjohtajan henkilökohtaisen varajäsenen ja toiminnanjohtajan työtehtävät ja työnkuvat sekä kuka on heidän esimiehensä. Liiton varapuheenjohtaja Kaarlo Julkunen vastasi Anne Nissiselle, että tämäntyyppinen tyytymättömyys osoitettaisiin suoraan asiaa hoitaneen tahon esimiehelle. Lisäksi Julkunen kertoi, että PAM on jo nyt mukana keskusjärjestöjen yhteisessä jäsenhankintakampanjassa, jota kautta saadaan näkyvyyttä. Viestintäjohtaja Timo Piiroinen totesi PAMin lahjojen osalta, että suomalainen työ ja tuotteiden eettisyys ovat olleet lahjavalintojen taustalla vahvasti. Tiukalla rajaamisella on turvattu se, että lahjat kestävät kriittisen tarkastelun. Hän kertoi lisäksi, että kaikkien liittovaalien ehdokkaiden esittely lehdessä on käytännössä mahdotonta, sillä se tarkoittaisi noin 300 sivuista julkaisua. Liiton varapuheenjohtaja Jaana Ylitalo vastasi, että kituer -yksikössä on jatkuvuus turvattu eläköitymisistä huolimatta. Liiton puheenjohtaja Ann Selin kertoi, miten uudessa hallintomallissa esimiesroolit tulevat menemään. Liiton puheenjohtaja on toiminnanjohtajan esimies. Toiminnanjohtaja toimii muun johtoryhmän esimiehenä ja tätä myöten myös hallituksen puheenjohtajan henkilökohtaisen varajäsenen esimies. Lisäksi Selin avasi eläkeuudistuksen sisältöjä ja totesi samalla, että liiton hallinto on hyväksynyt eläkeneuvotteluiden tuloksen. Kokouksen puheenjohtaja Sauli Isokoski totesi, että yleiskeskustelussa on tehty neljä
9 PALVELUALOJEN AMMATTILIITTO PAM ry PÖYTÄKIRJA 8 (36) kannatettua päätösesitystä, jotka lähetetään hallituksen käsiteltäväksi. Kokous keskeytettiin. 8. Kansainvälisen elintarvike- ja ravintola-alan liitto IUF:n pääsihteeri Ron Oswaldin tervehdys Puheenjohtajaksi vaihtui Arja Savolainen. Kuultiin IUF:n pääsihteeri Ron Oswaldin puheenvuoro. Puhe tulkattiin konsekutiivisesti. Pääsihteeri Oswald kantoi puheenvuorossaan huolta nykyisestä poliittisesta tilanteesta, jossa ihmisten perusoikeus, järjestäytyminen, halutaan kyseenalaistaa. Oswald kannusti edustajiston jäseniä ja kaikkia muitakin pamilaisia olemaan aktiivisia politiikassa, sillä poliittisella päätöksenteolla on merkitystä siihen, millaiseksi yhteiskunta kehittyy. Hän kertoi, että IUF on käynyt monenlaisia taistoja eri puolilla maailmaa työntekijöiden aseman parantamiseksi. Oswald kertoi puheenvuorossaan useita onnistuneita esimerkkejä maailmalta. Hän korosti, että järjestäytymisasteen riittävän tason turvaaminen on tärkeää ja takaa sen, että liittojen sanomaa kuunnellaan. Oswald ilmaisi huolensa siitä, kuinka monikansalliset yritykset, suurista voitoista huolimatta, eivät tarjoa työntekijöilleen riittävästi työtunteja tai maksa kunnollista palkkaa. Samoin hän ilmaisi huolensa siitä, että niin moni ihminen menettää kaiken, jopa hengen, vain siksi, että kuuluvat ammattiliittoon. Oswald kertoi puheenvuorossaan kuluvana vuonna aloitetusta kerrossiivoojakampanjasta ja samalla hän kiitti PAM:ia aktiivisesta panoksesta siinä. Merkittiin Oswaldin puheenvuoro tiedoksi. 9. Tulevaisuustyöstä strategiaan Kuultiin hallintopäällikkö Miia Järven esittely liiton strategiatyön valmistelusta ja aikataulusta edustajistosta liittokokoukseen. 10. Edustajiston jäsenten ja osastojen aloitteista päättäminen Puheenjohtajaksi vaihtui Joonas Tuomivaara. Todettiin edustajistolle saapuneet aloitteet, joita on 17 kappaletta ja hallituksen niihin laatimat lausunnot. Käytiin tarvittava keskustelu sekä päätettiin aloitevastauksista. Aloite 1: 0-tuntisten/tarvittaessa töihin kutsuttavien sopimusten kieltämiseksi ja lisätyön tarjoamisesta osa-aikaisille Tarvittaessa töihin kutsuttavat henkilöt syövät osa-aikaisten mahdollisuuden lisätyöhön. Huolellisella työvuorosuunnittelulla ja tasoitusjärjestelmien oikeanlaisella käytöllä lisätunteja voidaan antaa jo olemassa oleville työntekijöille. Tarvittaessa töihin kutsuttavat olisivat perusteltuja vain silloin kun kaikki vanhat työntekijät ovat kokoaikaisia.
10 PALVELUALOJEN AMMATTILIITTO PAM ry PÖYTÄKIRJA 9 (36) Hallituksen lausunto: Palvelualat ovat lähestulkoon kokonaan osa-aikaistettuja, pienipalkkaisia aloja, joten on erityisen tärkeää tarjota työtä jo palkattujen osa-aikaisten kesken. Työn tarjoaminen tulisi kuitenkin olla tasapuolista, esimerkiksi ryhmätekstiviestejä lähettämällä. Myöskin työvuoron antaminen tulisi olla reilua, eikä antaa sitä heti ensimmäiselle viestiin vastaajalle (ellei kyseessä ole erittäin kiireinen vuoro samalle päivää) vaan esimerkiksi tulisi odottaa 12 tuntia, että myös sillä hetkellä vuorossa olevat ehtisivät viestin nähdä ja tarkistaa voivatko tarjolla olevaa työvuoroa tehdä. Myöskään henkilö ei saa olla aina sama, jolle vuoro annetaan. Tasoitusjärjestelmien oikeanlainen käyttö mahdollistaisi lisätuntien piirtämisen jo alkuperäisiin työvuorolistoihin, joten tekstiviestijärjestelmät jäisivät lähinnä sairastapausten paikkauksiin. Pam Raahen seudun osasto (Aloite saapunut myöhässä kevätkokoukseen) PAMin työehtosopimuksista Kaupan, Matkailu-, ravintola- ja vapaa-ajan palveluita koskevassa sekä Vartiointialan työehtosopimuksessa on määräykset vähimmäistyöajan kirjaamisesta sekä työajan sopimisesta todellisuutta vastaavaksi. Näin varsinaisia nollatuntisopimuksia ei näillä aloilla voi solmia. Ongelmat ovat kuitenkin samat, jos työtunnit on sovittu liian alhaisiksi ja lisätunteja joudutaan säännönmukaisesti jakamaan vieläpä oman työvoiman ja tarvittaessa töihin kutsuttavien kesken. Lisätyöllä voidaan tarkoittaa työtä, jonka teettämisen tarve johtuu ennalta arvaamattomasta tilanteesta esim. sairauslomista. Toinen lisätyön muoto on työ, jota tulee työsopimuslain mukaan ensin tarjota osa-aikaisille ennen uuden henkilön palkkaamista. Äkillisiin lisätyön tarjoamistilanteihin on yrityksissä kehitetty erilaisia esim. tekstiviesteihin perustuvia järjestelmiä. Työehtosopimuksissa on myös sovittu erilaisia työaikapankkeja, joilla on tavoitteena tällaisen lisätyön kohdentuminen ensin yrityksen omille työntekijöille. Aidosti tarvittaessa töihin kutsuttavan työntekijän jokainen työrupeama muodostaa määräaikaisen työsuhteen. Tällaiset työtunnit tulee ensin antaa jo palveluksessa oleville osaaikaisille työntekijöille. PAMin tavoitteena on, että osa-aikaisen työn tulisi perustua vain työntekijän omaan pyyntöön tai työn järjestelyyn liittyvään perusteltuun syyhyn. Osa-aikaisen työsuhteen solmimiselle pitäisi olla perusteet samaan tapaan kuin on määräaikaisissa työsuhteissa. Pidempikestoisen lisätyön tarjoamiselle tulisi olla etusijajärjestys esim. pidempään palvelleille työntekijöille. Lisäksi pidempikestoinen lisätyö tulee päivittää työsopimukseen välittömästi ja lyhytkestoisten lisätöiden tulee vakiintua tarkastelujakson kuluessa. Lisäksi mahdollisuus sopia kertakaikkisesta lisätyösuostumuksesta pitäisi poistaa. Tämän myötä työaika sovittaisiin ja työvuorot suunniteltaisiin todellisen työvoimatarpeen mukaisesti eikä ns. alimiehityksellä, kuten nyt monesti toimitaan.
11 PALVELUALOJEN AMMATTILIITTO PAM ry PÖYTÄKIRJA 10 (36) Päätösesitys: Nollatuntisopimuksiin sekä muihin osa-aikaisten työsuhteisiin liittyen on valmisteilla lainsäädäntömuutoksia, jossa PAM on aktiivisesti vaikuttamassa. Tulokset PAMin näkökulmasta näyttävät kuitenkin jäävän riittämättömiksi kuluvan hallituskauden aikana. Aloite siirretään sopimusalatoimikuntiin sekä PAM ottaa sen huomioon vaikuttaessaan lainvalmistelutyöhön sekä muussa edunvalvonnassaan. Päätös: Aloite 2: Aloite siirrettiin sopimusalatoimikuntiin sekä PAM ottaa sen huomioon vaikuttaessaan lainvalmistelutyöhön sekä muussa edunvalvonnassaan. Lomaviikon pituudesta Muinaisjäänteenä TESissämme on edelleen, että lomaviikon pituus on kuusi päivää. Työssäoloviikon ja työhön verrattavien aikojen pituus on kuitenkin jo vuosia ollut viisi päivää. Asia tulisi mielestämme jo pelkästään yhteneväisyyden perusteella korjata siten, että myös lomaviikot laskettaisiin viisipäiväisinä. Pam-liikealan Turun seudun osasto 069 (Aloite saapunut myöhässä kevätkokoukseen) Aloite 3: Pamilaisten kesälomapäivien "kuluminen" Tällä hetkellä lomapäiviä kuluu 6pv/vko, eihän meillä työpäiviäkään ole kuin 5pv/vko, niin tähän toivomme muutosta siten, että lomapäiviä kuluisi viikossa 5pv näin ollen meillä olisi lomaa 6vko/vuosi, kun on täydet lomat. Liikealan Ylivieskan Seudun Osasto 367 ry Aloite 4: Lomapäiväjärjestelmä nykyaikaan Lauantaiden laskeminen lomapäiviksi/lomaperusteiksi tulisi lopettaa. Viiden päivän lomaviikko, maanantaista perjantaihin. Lomapäiväjärjestelmä tulisi sopeuttaa nykyaikaan. Jos on ansainnut 24 lomapäivää, on neljä vapaata päivää. Vapaapäivät ansaitaan myös viisipäiväisten viikkojen perusteella ja siksi loman kestoa laskettaessa lähtökohtana tulee olla viisipäiväinen viikko. Ehdotamme, että kysymys otetaan käsittelyyn, koska stressi, kiire ja suorituspaine ovat lisääntyneet työelämässä. Muilla aloilla noudatetaan 5-päiväisiä lomaviikkoja, pääsisimme tasa-arvoiseen asemaan. PAM Ahvenanmaa, PAM Servicefacket på Åland rf. 193 Aloite 5: Lomaviikko 5-päiväiseksi Vaadimme, että lomaviikko muutettaisiin 5-päiväiseksi nykyisen 6-päiväisen sijaan.
12 PALVELUALOJEN AMMATTILIITTO PAM ry PÖYTÄKIRJA 11 (36) Perusteluna on se, että lomakertymä ei nouse, vaikka työsuhde olisi kestänyt kymmeniä vuosia, muutoksella lomakertymä nousisi ainakin jonkin verran. PAM Pudasjärven os. 208 Aloite 6: Ylimääräinen palkallinen lomaviikko yli 10 v. palvelusvuoden jälkeen Esitämme, että taulukkopalkkoihin lisättäisiin yli 10 v. palvelusvuoden jälkeen ylimääräinen palkallinen lomaviikko. PAM Liikealan Mikkelin seudun osasto 008 (Aloite saapunut myöhässä kevätkokoukseen.) Aloite 7: Ylimääräinen lomaviikko 10 v. samassa yrityksessä palvelleille Mielestämme kymmenen vuotta samassa yrityksessä työskennelleille tulisi antaa yksi ylimääräinen lomaviikko. Kaupan alan työ on viime vuosina muuttunut vaativammaksi ja stressaavammaksi: aukioloajat ovat pidentyneet, työskentelytahti on kiihtynyt ja kuluttajat vaativat yhä enemmän tietoa tuotteista osalta. Tietoa vaaditaan tuotteiden sisällöstä, alkuperämaasta ja tuotantotavoista. Kaikki nämä vaatimukset kasvavat samalla, kun henkilöstömääriä pidetään alhaisina. Ylimääräinen lomaviikko ehkäisisi loppuun palamista ja työtapaturmia. Se myös toimisi porkkanana, joka houkuttelisi työntekijää pysymään pidempään saman yrityksen palveluksessa. PAM Ahvenanmaa, PAM Servicefacket på Åland rf. 193 Hallituksen lausunto vuosilomaan liittyviin aloitteisiin 2, 3, 4, 5, 6 ja 7: Vuosilomalain mukaan lomaa kertyy työsuhteen alussa kaksi päivää kuukaudelta. Kun työsuhde on lomanmääräytymisvuoden loppuun mennessä kestänyt yli vuoden, kertymä on kuukautta kohti kaksi ja puoli päivää. Sen jälkeen vuosiloma ei lain mukaan pitene. Loman pidentäminen ei kuulunut uuden vuonna 2005 voimaan tulleen vuosilomalain valmistelun toimeksiantoon, eikä lain pikainen muuttaminen tältä osin ole näköpiirissä. Vuosilomia on pidennetty joillakin aloilla työ- ja virkaehtosopimuksilla. Tekninen siirtyminen kuusipäiväisestä lomaviikosta viisipäiväiseen ei aina ole tarkoittanut loman pidentymistä, sillä samalla on voitu muuttaa loman määräytymisen laskentaperusteita. Kun kuusipäiväinen lomaviikko liittyy 30 lomapäivän ansaintaan, vastaisi viisipäiväinen lomaviikko 25 lomapäivän ansaintaa. Siten esimerkiksi nykyinen neljän viikon eli 24 arkipäivän kesäloma tarkoittaisi muutoksen myötä 20 arkipäivän mutta edelleen neljän viikon mittaista kesälomaa. Jos tarkoituksena on nimenomaisesti sopia vuosiloman pidentämisestä, on sillä
13 PALVELUALOJEN AMMATTILIITTO PAM ry PÖYTÄKIRJA 12 (36) Päätösesitys: huomattavia kustannusvaikutuksia, laskennallisesti yhden lomapäivän kustannusvaikutus on keskimäärin 0,4 prosenttia. Vaatimus pitemmästä vuosilomasta ikääntyville ja samassa työsuhteessa pitkään olleille työntekijöille on tullut toistuvasti esiin työehtosopimustavoitteita kerättäessä. PAMissa on jo aiemmin päätetty toimia vuosilomien pidentämisen puolesta. Päätös: Aloitteet siirretään sopimusalatoimikuntiin. Aloitteet siirrettiin sopimusalatoimikuntiin. Aloite 8: Lauantailisät koko päivän ajalta TES 12 myyjät ja myymälätyöntekijät kohdassa on, että lauantaina klo tehdystä työstä maksetaan palkkaliitteen mukainen lauantailisä myymälän aukiolosta riippumatta. Esitämme, että lauantailisät saataisiin koko päivän ajalta. PAM Liikealan Mikkelin seudun osasto 008 (Aloite saapunut myöhässä kevätkokoukseen) Aloite 9: Ilta- ja lauantailisien maksu prosenttiperusteiseksi Jäsenistön painostuksesta vaadimme, että ilta- ja lauantailisien maksussa tulee palata prosenttiperusteiseen käytäntöön, jossa lisät määräytyvät prosentuaalisena osuutena työntekijän palkasta. Koetaan epäoikeudenmukaisena, että ylimääräinen henkilökunta saa samat lisät kuin vakituiset. PAM Ahvenanmaa, PAM Servicefacket på Åland rf. 193 Aloite 10: Muutosesitys TES 12 myyjät ja myymälätyöntekijät kohta 8. vastuulisä Työntekijälle maksetaan vastuulisä hänen vastatessaan ja huolehtiessaan: - osastosta tai tuoteryhmästä - toisten työntekijöiden ohjauksesta, valvonnasta ja työaikasuunnitelmien tekemisestä - myynti- ja mainossuunnittelusta ja raportoinnista vastuulisä on vähintään 5 % taulukkopalkasta Esitämme, että kohta muutettaisiin seuraavanlaiseksi: Työntekijälle maksetaan vastuulisä hänen vastatessaan ja huolehtiessaan: - osastosta tai tuoteryhmästä tai - toisten työntekijöiden ohjauksesta, valvonnasta ja työaikasuunnitelmien tekemisestä tai - myynti- ja mainossuunnittelusta ja raportoinnista
14 PALVELUALOJEN AMMATTILIITTO PAM ry PÖYTÄKIRJA 13 (36) PAM Liikealan Mikkelin seudun osasto 008 (Aloite saapunut myöhässä kevätkokoukseen) Aloite 11: Vastuulisä niille, jotka sijaistavat osastovastaavia Sijaiset tekevät samaa työtä kuin vastaava osastollaan. Sijaisuuden ajalta palkan tulisi olla vähintään 15 % korkeampi. PAM Ahvenanmaa, PAM Servicefacket på Åland rf. 193 Aloite 12: Palkkataulukoihin lisää palkkaluokkia Palkansaajien palkkataulukoihin lisää palkkaluokkia: 8 vuoden, 12 vuoden, 15 vuoden ja 20 vuoden täyttymisen jälkeen. Palkkataulukot päättyvät nyt kahdeksaan vuoteen. Monet jäävät kaupan palvelukseen, joten heillä on pitkäaikaista kokemusta työstään ja hyvä tuotetuntemus. Useiden jäsentemme mielestä palkkaa tulisi nostaa 8 vuoden jälkeen. PAM Ahvenanmaa, PAM Servicefacket på Åland rf. 193 Hallituksen lausunto Kaupan työehtosopimuksen palkkamääräyksiin liittyviin aloitteisiin 8, 9, 10, 11 ja 12: Palkkausjärjestelmissä yleisesti hyväksyttynä pidetään periaatetta, jonka mukaan yksilön palkka on sitä korkeampi, mitä vaativampaa työtä hän tekee, mitä pätevämpi hän on ja mitä parempi on hänen työsaavutuksensa. Kaupan alalla palkkausjärjestelmä perustuu edelleen nimikkeisiin. Tämän järjestelmän on nähty takaavan sen, että yksittäinen työntekijä pystyy helposti tarkastamaan palkkansa oikeellisuuden ja sen määräytymisen perusteet. Tosin erilaiset lisät ja niiden tulkinnanvaraisuus tekevät tämän joskus vaikeaksi. Kaupan alalla työskentelevien tehtäviin liittyy erilaisia osaamisvaatimuksia, eriasteisia vastuita sekä erilaista kuormitusta ja erilaisia työolosuhteita. Nimikkeisiin perustuvat palkkausjärjestelmät erottelevat puutteellisesti tällaisia samannimisten tehtävien erilaisia vaativuustekijöitä. Ne reagoivat hitaasti vaativuuden muutoksiin, kun nimikkeiden sijoittaminen palkkaportaisiin tapahtuu tyypillisesti työehtosopimusosapuolten välillä. Uuden nimikkeen tai tehtävän ilmaantuessa sille ei myöskään ole automaattisesti järjestelmästä johdettavissa velvoittavaa minimipalkkamääräystä. Näistä syistä nimikepohjaisia järjestelmiä on jouduttu jälkikäteen paikkaamaan tyypillisesti erilaisilla, työehtosopimukseen sovituilla lisillä sekä tes-osapuolten yhteisillä tulkinnoilla. Tehtävän vaativuuden arviointiin perustuvilla palkkausjärjestelmillä pystytään huomioimaan kunkin yksittäisen tehtävän vaativuus. Järjestelmät mahdollistavat myös sen, että tehtävän sisällön muuttuessa ja kokonaan uusien tehtävien ilmaantuessa välineet vaativuuden arviointiin ovat olemassa. Näissä järjestelmissä mikään työehtosopimuksen soveltamispiiriin kuuluva tehtävä ei myöskään sellaisenaan jää palkkausjärjestelmän ulkopuolelle.
15 PALVELUALOJEN AMMATTILIITTO PAM ry PÖYTÄKIRJA 14 (36) Tällaisten järjestelmien osalta työehtosopimuksissa sovitaan tyypillisesti vaativuustekijät ja menettelytavat arvioinnin suorittamiseksi. Mahdollista on sopia myös esimerkkiluettelo eri vaativuusryhmiin sijoittuvista tyypillisistä työtehtävistä ja tekijöistä, joilla tehtävä on luokiteltavissa vastaavaa perustehtävää vaativammaksi. Järjestelmät edellyttävät kuitenkin toimiakseen hyvää yhteistyötä työntekijöiden ja työnantajien kesken ja osaamista tehtävän vaativuuden määrittelyssä, sillä yksittäisen tehtävän arviointi ja lopullinen sijoittuminen palkkaryhmään tehdään viime kädessä yritys- tai työpaikkatasolla. Vaativuuden arviointiin perustuvissa palkkausjärjestelmissä on useimmiten sovittu myös palkan ns. henkilökohtaisesta osuudesta, jolla on tarkoitus toisaalta kannustaa suoriutumaan tehtävästä entistä paremmin ja toisaalta palkitsemaan hyvästä suoriutumisesta. Sen sijaan muodollisen koulutuksen tai työkokemuksen huomioivaa osuutta näissä palkkausjärjestelmissä ei tyypillisesti ole. Kaupan alalle sovittiin vuonna 2008 työtehtävän vaativuuteen perustuva järjestelmä, jossa eri vaativuustekijöiden (osaaminen, harkinta ja vastuu) arvioinnin ja palkkaryhmäkuvausten kautta sijoitetaan palkkaryhmiin sellaiset tehtävät, joille ei löydy valmiiksi nimikettä työehtosopimuksen palkkaryhmittelystä. Tämän jälkeen on sovittu työryhmästä, jonka tehtävänä on selvittävää sopimuskauden aikana palkkausjärjestelmän uudistamista. Työryhmän jatko kirjattiin Työllisyys- ja kasvusopimuksen mukaan sovittuun työehtosopimukseen. Työryhmän tulee huomioida eri ammattiryhmien työn vaativuus, työn kuormittavuuden sekä työn edellyttämän osaamisen vaikutus palkan muodostukseen. Tässä työssä arvioitavaksi tulevat erilaiset palkkausjärjestelmät, mm. niiden toimivuus ja vastaavuus toimialan muutoksiin ja muutosalttiuteen sekä sen myötä eri tehtävien osaamis- ym. vaatimuksiin. Palkkausjärjestelmiä uudistettaessa tärkeätä on kiinnittää huomiota järjestelmän oikeudenmukaisuuteen mutta myös siihen, että työntekijä voi myös itse riittävässä määrin tunnistaa oman palkkauksensa perusteet ja palkkaryhmän määräytymisen. Sekä työehtosopimusosapuolilla että tarvittaessa yritystasolla työntekijöiden ja työnantajien edustajilla pitää olla lisäksi valmius ja halukkuus yhdessä jatkuvasti arvioida ja kehittää järjestelmää. Päätösesitys: Aloitteissa 8, 9, 10, 11 ja 12 mainitut seikat otetaan huomioon kaupan palkkausjärjestelmää uudistettaessa. Asia siirretään Kaupan sopimusalatoimikunnan käsittelyyn. Päätös: Aloite 13: Aloitteissa 8, 9, 10, 11 ja 12 mainitut seikat otetaan huomioon kaupan palkkausjärjestelmää uudistettaessa. Asia siirrettiin Kaupan sopimusalatoimikunnan käsittelyyn. Ruotsin kieli Me ruotsinkielisellä Pohjanmaalla asuvat toivoisimme saavamme palvelua ruotsiksi, mutta pyyntö ei todellakaan tunnu tavoittavan kohdettaan. Kun olemme yhteydessä
16 PALVELUALOJEN AMMATTILIITTO PAM ry PÖYTÄKIRJA 15 (36) Hallituksen lausunto: Päätösesitys: työttömyyskassaan, sieltä vastataan kysymyksiin vain suomeksi. Kysymykset voivat olla tärkeitä, ja toiset ymmärtävät suomeksi annetut vastaukset, mutta toiset eivät ymmärrä suomea ollenkaan. Kaikissa muissa palveluissa, kuten vakuutusyhtiöissä tai muilla tahoilla, joilla on puhelinpalvelua, on aina joku, joka pystyy puhumaan ymmärrettävää ruotsia. Me närpiöläiset haluamme tuoda esiin syvän pettymyksemme siihen, ettei teillä ole ruotsinkielistä asiakaspalvelua. PAM Närpiön seudun kaupan alan työntekijät os. 280 ry. (Aloite saapunut myöhässä kevätkokoukseen) Aloite koskee Palvelualojen työttömyyskassan toimintaa eikä ole siten PAMin edustajiston käsiteltävä asia. Työttömyyskassan johtaja antaa asiasta suullisen selvityksen PAMin edustajiston kokouksessa. Edustajisto kuulee kassanjohtajan suullisen selvityksen asiasta. Päätös: Aloite 14: Edustajisto kuuli kassanjohtaja Markku Virtasen suullisen selvityksen asiasta ja merkitsi asian tiedoksi. Virtanen totesi vastauksessaan, että palvelua pyritään tarjoamaan myös ruotsiksi, mutta kuitenkin kysyntä huomioiden. Uuden valtuuston valmentaminen Haluamme kiinnittää huomiota valtuuston uusien jäsenien perehdyttämiseen. Esitys: Vaadimme, että alueiden vastuuhenkilöt huomioisivat tämän suunnitellessaan valmennuskokousten ohjelmasisältöä. Osa nykyisen edustajiston jäsenistä ei ole saanut riittävää koulutusta edustajiston kokouskäytäntöihin ja päätöksentekojärjestykseen liitossa. PAM-Apteekkialan osasto ry 320 Hallituksen lausunto: Hallitus pitää tärkeänä, että uudet valtuuston jäsenet koulutetaan tehtäväänsä asianmukaisesti. Uusi valtuusto on mielekästä kouluttaa ensimmäisen kokoontumisen yhteydessä, jotta kokouskäytännöt ovat sujuvia valtuustokauden alusta alkaen. Koulutuksen sisältöinä on päätöksentekojärjestys liitossa, kokoustekniikka ja käytännöt. Valtuuston jäsenille tulee tarjota myös mahdollisuutta harjoittaa puhe- ja esiintymistaitoja erillisillä koulutuksilla. Tämän lisäksi huolehditaan valtuuston varajäsenten riittävästä koulutuksesta valtuustokauden aikana. Kouluttamisen välineinä voidaan käyttää lähi- ja verkkokoulutusta. Koulutusta voidaan myös järjestää yhteistyökumppaneiden kautta.
17 PALVELUALOJEN AMMATTILIITTO PAM ry PÖYTÄKIRJA 16 (36) Päätösesitys: Hallitus esittää, että hallinto- ja koulutusyksikössä valmistaudutaan valtuuston uusien jäsenten kouluttamiseen ensimmäisen valtuuston kokouksen yhteyteen edellisenä päivänä. Samalla valmistellaan valtuuston varajäsenten koulutuksia. Hallinto- ja koulutusyksikkö tekee tämän päätöksen mukaisen koulutussuunnitelman valtuuston ensimmäiseen kokoontumiskutsuun mennessä. Päätös: Aloite 15: Hallinto- ja koulutusyksikössä valmistaudutaan valtuuston uusien jäsenten kouluttamiseen ensimmäisen valtuuston kokouksen yhteydessä edellisenä päivänä. Samalla valmistellaan valtuuston varajäsenten koulutuksia. Hallinto- ja koulutusyksikkö tekevät tämän päätöksen mukaisen koulutussuunnitelman valtuuston ensimmäiseen kokoontumiskutsuun mennessä. Ilmoittautumisjärjestelmä osastojen käyttöön Hallituksen lausunto: Päätösesitys: Yksi iso ongelma osastojen toiminnassa on, että osastojen tapahtumiin ilmoittautumiset ja tapahtumien mahdolliset laskutukset teettävät valtavan työmäärän, jota usein vapaaehtoistyönä tekevät aktiivit hoitavat yömyöhään kaiken muun ohella. Ongelmaan on olemassa hienoja tietoteknisiä sovelluksia, mutta ne ovat yleensä niin kalliita, ettei osastoilla ole varaa sellaisia hankkia. Ehdotamme, että liitto antaisi osastoille maksutta mahdollisuuden käyttää samaa ilmoittautumisjärjestelmää, jota liittokin käyttää maksullisia tapahtumia järjestäessään. Pam-liikealan Turun seudun osasto 069 PAMin jäsentietojärjestelmiä ollaan kehittämässä ja osana kehitystyötä ovat myös ammattiosastojen käyttämät järjestelmät. Järjestelmien kehitystyössä otetaan huomioon toiveet ilmoittautumisjärjestelmistä ja selvitetään myös mahdollisuus käyttää liitossa jo käytössä olevaa sovellusta. PAMilla on yhteistyösopimus Avoine Oy:n kanssa ammattiosastojen nettisivuratkaisusta. Ammattiosastot voivat ottaa käyttöönsä Avoinen Yhdistysavain nettisivut, jotka mahdollistavat mm. ilmoittautumisten ottamisen nettisivujen kautta niin, että ilmoittautumistiedoista muodostuu automaattisesti excel-tiedosto, jota voidaan käyttää niin tapahtumainformaation jakelussa kuin laskutuksessa. Edustajisto suosittaa ammattiosastoja käyttämään liiton neuvottelemia nettisivuratkaisuja. Päätös: Edustajisto suositti ammattiosastoja käyttämään liiton neuvottelemia nettisivuratkaisuja.
18 PALVELUALOJEN AMMATTILIITTO PAM ry PÖYTÄKIRJA 17 (36) Aloite 16: Liiton puhelinpalvelu Hallituksen lausunto: Päätösesitys: Liiton puhelin palvelun parantaminen/ varmistaminen jäsenille. Pam-liikealan Rovaniemen osasto 045 Aloitteessa ollaan huolissaan puhelinpalvelun antamisesta ei-jäsenille. Jos jäsen soittaa PAMin puhelinpalveluun puhelinnumerosta, joka on tallennettu jäsenrekisteriin hänen tietoihinsa, päivystäjän näytölle avautuu jäsenen tiedot. Jos tietoja ei avaudu, niin ohjeistuksen mukaan jäsenyys aina tarkistetaan. Jos kyseessä on jäsen, jonka numero on muuttunut, uusi numero päivitetään rekisteriin. Ohjeistuksen mukaan ei-jäsenelle markkinoidaan aina ensin jäsenyyttä. Liittyminen voidaan hoitaa puhelun aikana puhelinliittymislomakkeen avulla. Puhelinliittymisen jälkeen voidaan antaa pidemmälle menevää neuvontaa. Jos syystä tai toisesta puhelinliittymistä ei tapahdu, soittajalle annetaan ohjeistuksen mukaan minimipalvelua ensiapuna. Ensiavulla tarkoitetaan esimerkiksi lyhyitä vastauksia yksinkertaisiin kysymyksiin ja ohjaamista julkisiin verkkopalveluihin, tietolähteisiin tai muiden tahojen palveluihin. Edustajisto toteaa, että liiton puhelinpalvelua kehitetään systemaattisesti ja jokaisessa puhelussa tarkistetaan soittajan jäsenyys. Päätös: Aloite 17: Edustajisto totesi, että liiton puhelinpalvelua kehitetään systemaattisesti ja jokaisessa puhelussa tarkistetaan soittajan jäsenyys. Sairaan lapsen hoitaminen Sairaan lapsen hoitamisen jakaminen jos toinen tai molemmat vanhemmat ovat 3 vuorotyössä. Pam-liikealan Rovaniemen osasto 045 Hallituksen lausunto: Osasto on pyynnöstä täsmentänyt aloitettaan. Kyse on oikeudesta hoitaa alle 10-vuotiasta lasta tilanteessa, jossa puolisolla ei ole varsinaisesti työehtosopimuksen mukaista estettä hoitaa lasta. Puoliso saattaa kuitenkin tehdä 3-vuorotyötä tai muutoin tehnyt sellaisen työvuoron, jonka jälkeen ei kohtuudella voisi edellyttää häneltä lapsen hoitoa. Oikeuskäytännössä (TT ) on katsottu, että yövuoronsa klo 6 lopettanut sairaan lapsen isän oltua kotona lapsen äidin työvuoron alkaessa, ei isällä ollut työstä johtuvaa estettä hoitaa lasta, eikä siten lapsen äidillä ollut oikeutta palkkaan sairaan lapsen hoidosta.
19 PALVELUALOJEN AMMATTILIITTO PAM ry PÖYTÄKIRJA 18 (36) Päätösesitys: Puheenvuoro: Aloitteessa mainitun tilanteen huomioiminen vaatii siten työehtosopimusmuutoksen soveltumaan myös em. tilanteeseen. Aloite siirretään kaikkiin sopimusalatoimikuntiin. Jouni Korva (Lappi) nosti esiin ongelman siitä, kuinka kahden vuorotyötä tekevän vanhemman on välillä vaikea yhdistää lastenhoito ja työt. Hän toivoi, että liitto huomioi nämä asiat työehtosopimusten sisällöistä neuvoteltaessa. Päätös: Aloite siirrettiin kaikkiin sopimusalatoimikuntiin. 11. Vuoden 2015 toimintasuunnitelma Kuultiin kehittämisjohtaja Saana Siekkisen alustus vuoden 2015 toimintasuunnitelmasta. Siekkinen esitteli liiton toimintasuunnitelman perusteet ja toimintaympäristössä tapahtuneet muutokset. Ulla Huovinen (Häme-Pirkanmaa) kertoi maahanmuuttajataustaisten työntekijöiden vaikeasta tilanteesta työpaikoilla puutteellisen kielitaidon vuoksi. Hän ilmaisi huolensa siitä, että huono kielitaito altistaa heidät hyväksikäytölle. Ulla Huovinen toivoi, että liitto tarjoaa englanninkielen koulutusta maahanmuuttajille. Huovinen teki kannatetun muutosesityksen lisätyön tarjoamisesta. Lisätyön tarjoamisen tulee lisäksi johtaa työsopimustuntien pysyvään lisääntymiseen ja kokoaikaisuuteen. Kim Stenberg (Lounais-Suomi) kaipasi liikeryhmäkoulutuksia vuodelle 2015, joissa on mm. ollut tapana käsitellä alakohtaisia tavoitteita mahdolliselle liittokierrokselle. Liiton varapuheenjohtaja Jaana Ylitalo totesi edustajistolle, että vuodelle 2015 on karsittu joitain tapahtumia eduskunta- ja liittokokousvaalien sekä liittokokouksen vuoksi. Kyse ei kuitenkaan ole pysyvästä muutoksesta, jos tietyt tapahtumat katsotaan tarpeellisiksi. Ritva Lackman (Valtakunnalliset) totesi puheenvuorossaan, että koulutusvastuu mm. kielikoulutuksen osalta kuuluu hänen mielestään työnantajille, jotka rekrytoinnit hoitavat. Ammattiliiton ei pitäisi ottaa tässä asiassa vastuuta kantaakseen. Kohta jätettiin auki. Asiaan palattiin kohdan 16. jälkeen. Menettelytapavaliokunta esitti, että Huovisen esittämä kannatettu muutosesitys lisätyön tarjoamisesta hyväksytään sellaisenaan. Hyväksyttiin toimintasuunnitelma vuodelle PAMin valmistautuminen vuoden 2015 eduskuntavaaleihin
20 PALVELUALOJEN AMMATTILIITTO PAM ry PÖYTÄKIRJA 19 (36) Kokouksen puheenjohtajana toimi Arja Savolainen. Kuultiin yhteiskuntasuhteiden vastaava Hanna Kuntsin esittely PAMin valmistautumisesta eduskuntavaaleihin. PAM lähtee tavoittelemaan sitä, että seuraava hallitus sitoutuu toteuttamaan palvelupoliittisen ohjelman. PAMilaisia ehdokkaita ja tukiryhmän jäseniä varten valmistellaan myös materiaalia vaalityön tueksi. Merkittiin asia tiedoksi. 13. Jäsenmaksun suuruus vuodelle 2015 Päätettiin jäsenmaksun suuruudesta vuodelle Kokonaisjäsenmaksu on 1,5 %, josta liiton osuus 1,00 % ja työttömyyskassan jäsenmaksu 0,5 %. 14. Osastopalautteen suuruus vuodelle 2015 Päätettiin osastopalautteen suuruudesta. Osastopalautteen suuruus on vuonna % (perusosa 9 % ja kannusteosa 2 %) liiton jäsenmaksuosuudesta. 15. Osastojen jäsenmaksupalautteen kannusteosan perusteet vuodelle 2015 Päätettiin osastojen jäsenmaksupalautteen kannusteosan perusteista. Osastojen jäsenmaksupalautteen kannusteosaan oikeuttavat toimet vuoden 2015 aikana ovat: - Uuden jäsenen vastaanottaminen jollain konkreettisella, henkilökohtaisella tavalla (kirje, puhelu, tapaaminen jne.) - Vähintään yksi tilaisuus osaston jäsenille - Vähintään yksi tilaisuus osaston jäsenille, jotka toimivat luottamusmiehinä/työsuojeluvaltuutettuina - Yhteydenotto uuteen luottamusmieheen/ työsuojeluvaltuutettuun kun tieto valinnasta on osastolle tullut 16. Hallintoelinten kokous- ja kuukausipalkkiot sekä kustannusten korvaukset vuonna 2015 Kokous keskeytettiin menettelytapavaliokunnan kokouksen ajaksi. Puheenjohtajana toimi Arja Savolainen. Todettiin, että tämä edustajisto voi päättää kokouspalkkioista vain liittokokoukseen saakka. Uusien sääntöjen mukaan liittokokous päättää palkkioista toimikautensa ajaksi. Menettelytapavaliokunta esitti, että palkkiot säilytetään vuoden 2014 tasolla toukokuun 2015 loppuun saakka. Kati Puhakka (Helsinki-Uusimaa) teki kannatetun päätösesityksen. Hallintoelinten kokous- ja kuukausipalkkiot sekä kustannusten korvaukset vuonna valtuuston jäsenet 100 /kokous
PÖYTÄKIRJA syksy 2013 PALVELUALOJEN AMMATTILIITTO PAM ry PÖYTÄKIRJA 1 (35) Sisällysluettelo Pöytäkirja... 2 Osallistujaluettelo... 23 Esityslista... 26 Puheenjohtaja Ann Selinin puhe... 27 Edustajiston
PÖYTÄKIRJA kevät 2013 PALVELUALOJEN AMMATTILIITTO PAM ry PÖYTÄKIRJA 1 (69) Sisällysluettelo Pöytäkirja... 2 Osallistujaluettelo... 59 Esityslista... 62 Puheenjohtaja Ann Selinin puhe... 63 Edustajiston